rejauldu/bengali-wikipedia huggingface dataset:
দেশী নিম প্যাঁচা (Otus bakkamoena) হল পেঁচা প্রজাতির একটি পক্ষী। এদের দক্ষিণ এশিয়া থেকে ভারতীয় উপমহাদেশ হয়ে পূর্ব এশিয়ার আবর উপদ্বীপ পর্যন্ত দেখা যায়। পূর্বে এদের কন্ঠী নিমপ্যাঁচার (Otus lettia) অন্তভুক্ত করা হলেও পরে এদের আলাদা প্রজাতি হিসাবে গণ্য করা হয়। লক্ষ্মীপেঁচা (Tyto alba) ও কৃষ্ণকায় মাছ পেঁচার (Ketupa zeylonensis) থেকে এদের বর্ণনা দেওয়া যায়, যাদের সিংহলি ভাষায় bakamuna বলে।  দেশী নিম প্যাঁচা সাধারণত বনে ও বনাচ্ছাদিত স্থানে বাসা বাঁধে। এরা গাছের মধ্যেকার গর্তে বাসা তৈরি করে। এরা সাধারণত একসাথে তিন থেকে পাঁচটি ডিম পাড়ে।  দেশী নিম প্যাঁচা একটি ছোটো প্রজাতির পেঁচা (২৩-২৫ সেমি.), যদিও এরা স্কোপ্স প্রজাতির পেঁচাদের মধ্যে বড়ো। অন্যান্য স্কোপ্স পেঁচাদের মতো এদের ক্ষুদ্রাকার মাথা থাকে।  এদের দেখতে অনেকটা কন্ঠী নিমপ্যাঁচা (Otus lettia) ও উদয়ী নিম প্যাঁচার (Otus sunia) মতো। শুধুমাত্র গলার স্বর ও চোখের মণির রঙ দেখেই এদের আলাদা করে যায়।   চিত্রসমূহ    তথ্যসূত্র   বিষয়শ্রেণী:এশিয়ার পাখি বিষয়শ্রেণী:ভারতের পাখি বিষয়শ্রেণী:ইন্দোনেশিয়ার পাখি বিষয়শ্রেণী:পাকিস্তানের পাখি বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি বিষয়শ্রেণী:দক্ষিণ এশিয়ার পাখি বিষয়শ্রেণী:১৭৬৯-এ বর্ণিত পাখি
প্রাকৃতিক চারণভূমিতে হলুদ ক্যারটিনয়েড রঞ্জক সমৃদ্ধ উদ্ভিদ ভক্ষণের মাধ্যমে গবাদিপশু ক্রিম রং তৈরি করে। এটি মূলত তাজা দুধ, মাখনের চর্বিতে পাওয়া যায়। ক্রিম হলুদের পেস্টেল রঙ। হলুদ এবং সাদার মিশ্রণ দ্বারা ক্রিম রং উৎপাদন করা যায়।  alt=Strawberries with cream|থাম্ব| ক্রিম দিয়ে স্ট্রবেরি ইংরেজিতে রঙের নাম হিসাবে ক্রিমের প্রথম নথিভুক্ত ব্যবহারটি ছিল ১৫৯০ সালে Maerz and Paul A Dictionary of Color New York:1930 McGraw-Hill Page 206; Colour Sample of Cream: Page 41 Plate 9 Colour Sample D4 The colour shown above matches the colour sample in the book.   প্রকৃতিতে ক্রিম    পাখি   ক্রিম রঙের কোরসার   ক্রিম রঙের কাঠঠোকরা   স্তন্যপায়ী প্রাণী   ক্রিম রঙের দৈত্যাকার কাঠবিড়ালি   মানব সংস্কৃতিতে ক্রিম    শিল্প    ক্রিম কিছু ধরনের শিল্পে ত্বকের রং হিসাবে ব্যবহৃত হয়, বেশিরভাগই এনিমে তে। এটি পূর্ব এবং দক্ষিণ পূর্ব এশিয়ার সাধারণ ত্বকের রং বর্ণনা করতেও ব্যবহৃত হয়।   বস্ত্র    পুরুষদের সাদা টাক্সেডো জ্যাকেট সাধারণত ক্রিম বা আইভোরি রঙের হয়ে থাকে। এতে সাদা শার্টের সাথে রংটি ভালো দেখায়।   অভ্যন্তরীণ নকশা    ক্রিম রঙ ইন্টিরিওর ডিজাইনে অফ-হোয়াইট রঙ হিসাবে ব্যাপকভাবে ব্যবহৃত হয়।   খেলাধুলা   ইন্ডিয়ানা বিশ্ববিদ্যালয় ব্লুমিংটন হুসিয়ার্সের আনুষ্ঠানিক রঙ ক্রিম এবং ক্রিমসন।  নেব্রাস্কা বিশ্ববিদ্যালয় কর্ণহাস্কারসের আনুষ্ঠানিক রঙ স্কারলেট এবং ক্রিম। ওকলাহোমা বিশ্ববিদ্যালয় সুনার্স এর আনুষ্ঠানিক রঙ ক্রিমসন এবং ক্রিম। ক্লাব আমেরিকার আনুষ্ঠানিক রঙগুলি ক্রিম এবং নীল।   আরও দেখুন    রঙের তালিকা   সাদারূপ এবং ছায়ারূপ   তথ্যসূত্র    বহিঃসংযোগ   বিষয়শ্রেণী:হলুদের বর্ণচ্ছটা বিষয়শ্রেণী:সাদার বর্ণচ্ছটা
thumbnail|right|একটি শীতাতপ নিয়ন্ত্রণ যন্ত্র  শীতাতপ নিয়ন্ত্রণ ব্যবস্থা (ইংরেজি: Air conditioning) হচ্ছে অভ্যন্তরীন বাতাসে (indoor air) আর্দ্রতার পরিমাণ নিয়ন্ত্রণ করে আরামদায়ক পরিবেশ তৈরী। বিশদ অর্থে শীতলীকরণ, তাপমাত্রা বৃদ্ধি, বাতাসের গতি নিয়ন্ত্রণ ও বিশুদ্ধতা নিশ্চিতকরণই শীতাতপ নিয়ন্ত্রণ ব্যবস্থা।ASHRAE Terminology of HVAC&R, ASHRAE, Inc., Atlanta, 1991  ব্যবহার এটি সাধারণত ঘরের তাপমাত্রা নিয়ন্ত্রণে ব্যবহৃত হয়। বিশেষ করে গ্রীষ্মকালে এর ব্যবহার অনেক বেশি হয়ে পড়ে।   মোটর গাড়িতে ব্যবহার  thumbnail|right|air condition  তথ্যসূত্র   বহিঃসংযোগ   http://www.howstuffworks.com/ac.htm  বিষয়শ্রেণী:যন্ত্রকৌশল বিষয়শ্রেণী:মার্কিন উদ্ভাবন বিষয়শ্রেণী:প্রাচীন মিশরীয় প্রযুক্তি বিষয়শ্রেণী:প্রাচীন রোমান প্রযুক্তি বিষয়শ্রেণী:ভবন স্বতশ্চলীকরণ বিষয়শ্রেণী:চীনা উদ্ভাবন বিষয়শ্রেণী:শীতলীকরণ প্রযুক্তি বিষয়শ্রেণী:ওলন্দাজ উদ্ভাবন বিষয়শ্রেণী:বায়বীয় প্রযুক্তি বিষয়শ্রেণী:গৃহস্থালী সরঞ্জাম
হাতাই প্রদেশ (  , ) হল তুরস্কের দক্ষিণতম প্রদেশ।  এটি প্রায় সম্পূর্ণরূপে আনাতোলিয়ার বাইরে লেভানটাইন সাগরের পূর্ব উপকূলে অবস্থিত। প্রদেশটি এর দক্ষিণ ও পূর্বে সিরিয়া এবং উত্তরে তুর্কি আদানা প্রদেশের ও ওসমানিয়ের সীমান্ত রয়েছে।এটি সিলিসিয়ার সাংস্কৃতিক অঞ্চল বরাবর একটি বৃহৎ উর্বর সমভূমি, কুকুরোভার অংশ এবং এর প্রশাসনিক রাজধানী হল আন্তাকিয়া।  প্রদেশের উপর সার্বভৌমত্ব প্রতিবেশী সিরিয়ার সাথে বিরোধ রয়ে গেছে, যে দাবি করে যে প্রদেশটির জনসংখ্যাগত আরব সংখ্যাগরিষ্ঠতা ছিল এবং প্রথম বিশ্বযুদ্ধের পর ফ্রান্স কর্তৃক সিরিয়া দখলের পরের বছরগুলিতে সিরিয়ার ফরাসি ম্যান্ডেটের শর্তের বিরুদ্ধে নিজেদের থেকে আলাদা করা হয়েছিল।  যদিও দুই দেশ তাদের ভূখণ্ড নিয়ে বিরোধে সাধারণভাবে শান্তিপূর্ণ রয়ে গেছে, সিরিয়া কখনই আনুষ্ঠানিকভাবে তাদের দাবি প্রত্যাখ্যান করেনি এবং এখনও সরকারী মানচিত্রে এটিকে তার সীমান্তের মধ্যে দেখায়।   তথ্যসূত্র     বিষয়শ্রেণী:পূর্ব-ভূমধ্যসাগরীয় অঞ্চল বিষয়শ্রেণী:পূর্ব ভূমধ্যসাগরীয়
300px|thumb|মানচিত্রে গোলাপি রঙে পালামৌ বিভাগ  পালামৌ বিভাগ ভারতে অবস্থিত ঝাড়খণ্ড রাজ্যের পাঁচটি প্রশাসনিক বিভাগের একটি। এর বিভাগীয় সদর দপ্তর রয়েছে পালামৌ জেলার মেদিনীনগর শহরে।  ইতিহাস 300px|thumb|১৯০৫ খ্রিস্টাব্দে বঙ্গভঙ্গ সময়কালীন মানচিত্র এটি পূর্বতন ছোটনাগপুর বিভাগের অন্তর্গত ছিল। ১৯০৫ খ্রিস্টাব্দে বঙ্গভঙ্গের সময় ছোটনাগপুর বিভাগের অন্তর্গত জেলাগুলি ছিলো, হাজারিবাগ, মানভূম, পালামৌ, রাঁচি, পূর্ব ও পশ্চিম সিংভূম৷ পূর্বতন এই পালামৌ জেলাই আদতে বর্তমান পালামৌ বিভাগ৷ ১৭ই চৈত্র ১৩৯৭ বঙ্গাব্দে বা ১লা এপ্রিল ১৯৯১ খ্রিস্টাব্দে পূর্বতন পালামৌ জেলা থেকে পশ্চিমে নতুন গাড়োয়া জেলা গঠন করা হয়। ১৯৯২ খ্রিস্টাব্দে ২রা মে গাড়োয়া ও পালামৌ দুটি জেলা নিয়ে ছোটনাগপুর বিভাগ থেকে পালামৌ বিভাগ খণ্ডিত হয়৷ পরে ২৯শে কার্তিক ১৪০৭ বঙ্গাব্দে বা ২০০০ সালের ১৫ই নভেম্বর তারিখে বিহার রাজ্য থেকে ঝাড়খণ্ড রাজ্য গঠিত হলে উক্ত সমস্ত জেলা নবগঠিত ঝাড়খণ্ড রাজ্যে যুক্ত হয়৷ ২১শে চৈত্র ১৪০৭ বঙ্গাব্দ বা ৪ঠা এপ্রিল ২০০১ খ্রিষ্টাব্দে পালামৌ জেলা থেকে দক্ষিণাংশ নিয়ে নতুন লাতেহার জেলা গঠন করা হয়।  জেলা তালিকা ২০২০ খ্রিষ্টাব্দ পর্যন্ত এই বিভাগটি তিনটি জেলা নিয়ে গঠিত। এগুলি হলো: পালামৌ জেলা, লাতেহার জেলা এবং গাড়োয়া জেলা।   জেলা আয়তন (বর্গকিমি) সদর জনসংখ্যা (২০১১) গাড়োয়া জেলা ৪,০৯৩ গাড়োয়া ১৩,২২,৭৮৪ পালামৌ জেলা ৪,৩৯৩ মেদিনীনগর১৯,৩৯,৮৬৯ লাতেহার জেলা ৪,২৯১ লাতেহার৭,২৬,৯৭৮  পালামৌ বিভাগটি ১২,৭৭৭ বর্গকিমি ক্ষেত্রফল জুড়ে বিস্তৃত এবং মোট জনসংখ্যা ৩৯,৮৯,৬৩১ জন৷ বিভাগে সর্বাধিক ক্ষেত্রফল যুক্ত ও সর্বাধিক জনবহুল জেলা পালামৌ৷  আয়তনানুসারে জেলাগুলির শতকরা ভাগ নিম্নরূপ:  জনসংখ্যানুসারে জেলাগুলির শতকরা ভাগ নিম্নরূপ:  ধর্ম ও ভাষা ধর্ম  ক্রম  জেলার নাম জনসংখ্যা ২০১১ - ৩৯,৮৯,৬৩১  হিন্দু ধর্মাবলম্বী জনসংখ্যা ২০১১ - ৩২,৬০,৬৯৩ (৮১.৭৩%) ইসলাম ধর্মাবলম্বী জনসংখ্যা ২০১১ - ৫,০২,৭৮৩ (১২.৬০%) খ্রিস্টান ধর্মাবলম্বী জনসংখ্যা ২০১১ - ৭০,৯৮৫ (১.৭৮%) শিখ ধর্মাবলম্বী জনসংখ্যা ২০১১ - ৯৭৭ (০.০৩%) বৌদ্ধ ধর্মাবলম্বী জনসংখ্যা ২০১১ - ৬৮৭ (০.০২%) জৈন ধর্মাবলম্বী জনসংখ্যা ২০১১ - ৩২০ (০.০১%) অন্যান্য ধর্মাবলম্বী জনসংখ্যা ২০১১ - ১,৫৩,১৮৬ (৩.৮৪%) সংখ্যাগরিষ্ঠ ধর্ম ২০১১ - হিন্দু ১ পালামৌ ১৯,৩৯,৮৬৯ ১৬,৮৩,১৬৯ (৮৬.৭৭%) ২,৩৮,২৯৫ (১২.২৮%) ৬,১৬৪ (০.৩২%) ৭৩৪ (০.০৪%) ১৮৮ (০.০১%) ২৮৪ (০.০১%) ১১,০+৫ (০.৫৭%) হিন্দু ২ গাড়োয়া ১৩,২২,৭৮৪  ১১,০৪,৪৭৫ (৮৩.৫০%) ১,৯৪,৬৮০ (১৪.৭২%) ১৭,১৬৮ (১.৩০%) ১২৩ (০.০১%) ৩৭১ (০.০৩%) ২০  ৫,৯৪৭ (০.৪৫%) হিন্দু ৩ লাতেহার ৭,২৬,৯৭৮ ৪,৭৩,০৪৯ (৬৫.০৭%) ৬৯,৮০৮ (৯.৬০%) ৪৭,৬৫৩ (৬.৫৫%) ১২০ (০.০২%) ১২৮ (০.০২%) ১৬  ১,৩৬,২০৪ (১৮.৭৪%) হিন্দু  ভাষা পালামৌ মূলত পশ্চিমা খোট্টা বা খোট্টা-মাগধীভাষী অঞ্চল। তবে এই বিভাগের পশ্চিম দিকের জেলাগুলিতে ভোজপুরি এবং দক্ষিণ-পশ্চিম দিকে সাদরিভাষী ও দক্ষিণ-পূর্ব দিকে কুরুখ ভাষাভাষীর যথেষ্ট প্রভাব লক্ষ্য করা যায়। বিভাগটিতে কথিত ভাষার পাইচিত্র নিম্নরূপ:  তথ্যসূত্র   বিষয়শ্রেণী:ঝাড়খণ্ডের বিভাগ
উত্তর-পূর্ব পার্বত্য বিশ্ববিদ্যালয় (এনইএইচইউ) হল ১৯৭৩ সালের ১৯ জুলাই ভারতীয় সংসদের একটি আইন দ্বারা প্রতিষ্ঠিত একটি কেন্দ্রীয় বিশ্ববিদ্যালয়। বিশ্ববিদ্যালয়টি মেঘালয় রাজ্যের রাজধানী শিলংয়ের উপকণ্ঠে অবস্থিত। মেঘালায়ের শিলং এবং তুরায় বিশ্ববিদ্যালয়ের দুটি ক্যাম্পাস রয়েছে। তুরা ক্যাম্পাসটি একজন প্রো-ভাইস চ্যান্সেলরের অধীনে কাজ করে।   এই বিশ্ববিদ্যালয়টি বিশ্ববিদ্যালয় মঞ্জুরি কমিশনের উৎকর্ষতার ক্ষমতাযুক্ত বিশ্ববিদ্যালয় (২00৬ সালে প্রদত্ত)। এটি মেঘালয়, নাগাল্যান্ড, অরুণাচল প্রদেশ এবং মিজোরাম সহ উত্তরপূর্ব ভারতের রাজ্যগুলির জন্য একটি আঞ্চলিক বিশ্ববিদ্যালয় হিসেবে প্রতিষ্ঠিত হয়েছিল। এটি ১৯৯৪ সালে নাগাল্যান্ড বিশ্ববিদ্যালয় এবং ২০০১ সালে মিজোরাম বিশ্ববিদ্যালয়কে জন্ম দেয়।    প্রশাসন   প্রশাসনের প্রধান হলেন ভাইস-চ্যান্সেলর (ভিসি), যিনি পাঁচ বছরের মেয়াদে বিশ্ববিদ্যালয়ের পরিদর্শক, ভারতের রাষ্ট্রপতি, দ্বারা নিযুক্ত হন। মেঘালয়ের গভর্নর হলেন প্রধান রেক্টর। ভিসি'র অধীনে আছেন দুজন প্রো-ভাইস-চ্যান্সেলর, তুরা ও শিলংয়ের দুটি ক্যাম্পাসের জন্য, এবং একজন রেজিস্ট্রার।  এপ্রিল ২০১৮ সালের হিসাব মত ভিসি আছেন এস কে শ্রীবাস্তব।   শুরুতে, শিলং এ এনইএইচইউ বা উত্তর-পূর্ব পার্বত্য বিশ্ববিদ্যালয়ের শিক্ষাবিভাগ ও প্রশাসন শিলং শহরে তিনটি প্রধান স্থান থেকে কাজ করছিল; একটি ময়ূরবঙ্গের প্রাক্তন মহারাজার থেকে, আর একটি বিজনির রানীর থেকে এবং তৃতীয়টি মেঘালয় সরকারের থেকে যা হর্স-শু বিল্ডিং নামে পরিচিত। বিশ্ববিদ্যালয়টি এখন তার কেন্দ্রীয় প্রশাসন চালায় তার প্রধান ক্যাম্পাস মকাইনরো-উমসিং থেকে।    বিদ্যায়তন  এনইএইচএউ- এর দুটি একাডেমিক ক্যাম্পাস রয়েছে, একটি শিলংয়ের মকাইনরো-উমসিং এলাকায় এবং অন্যটি চন্দমারির তুরা তে। শিলং হল একাডেমিক এবং প্রশাসনিক বিভাগের সদর দপ্তর। প্রধান ক্যাম্পাসটি ১২২৫ একর এলাকা নিয়ে বিস্তৃত। এখানে জায়গা পেয়েছে ন্যাশনাল কাউন্সিল অব সায়েন্স যাদুঘর (এনসিএসএম), ইন্দিরা গান্ধী ন্যাশনাল ওপেন ইউনিভার্সিটি (আইজিএনওউ), ইন্ডিয়ান কাউন্সিল অফ সোশ্যাল সায়েন্স রিসার্চ (আইসিএসএসআর), স্পোর্টস অথরিটি অফ ইন্ডিয়া (এসএআই) এবং ইংলিশ ও ফরেন ল্যাঙ্গুয়েজেস ইউনিভার্সিটি (ইএফএলইউ)।    গ্রন্থাগার  কেন্দ্রীয় গ্রন্থাগারটি ১৯৭৩ সালে শুরু হয়েছিল ৬০০ সংগৃহীত বই দিয়ে। এর সদস্যপদে আছেন বিশ্ববিদ্যালয় এবং কলেজ শিক্ষকেরা, স্নাতকোত্তর এবং স্নাতক সাম্মানিক ছাত্ররা এবং অশিক্ষক কর্মীরা। শিলং ক্যাম্পাসের স্থায়ী গ্রন্থাগারটি ভারতের উত্তর-পূর্ব অঞ্চলের উন্নয়ন মন্ত্রক (MDoNER) এর আর্থিক সহায়তা পেয়েছে এবং ২০০৬ সালে এটির উদ্বোধন করা হয়। এখন এখানে ২,৩০,০০০-এরও বেশি বই, ৩৮,০০০ সাময়িক পত্রিকার সংগ্রহ রয়েছে এবং এটি ৩১৬ টি বিদেশী এবং ৩৬৬ টি ভারতীয় পত্রিকার গ্রাহক।    বিচারব্যবস্থা এবং অনুমোদিত কলেজ  বিশ্ববিদ্যালয়ের অধিকারের সীমা মূলতঃ মেঘালয় এবং নাগাল্যান্ড রাজ্যে এবং পূর্বকালীন অরুণাচল প্রদেশ ও মিজোরামের কেন্দ্রশাসিত অঞ্চলে বিস্তৃত। ৬ সেপ্টেম্বর ১৯৯৪ নাগাল্যান্ড বিশ্ববিদ্যালয় প্রতিষ্ঠার পর এনইএইচএউ এর এক্তিয়ার নাগাল্যান্ডের উপর বন্ধ হয়ে যায়। একইভাবে মিজোরাম বিশ্ববিদ্যালয় প্রতিষ্ঠার সাথে সাথে মিজোরামের উপর এনইএইচইউ এর এক্তিয়ার জুন ২০০১ সাল থেকে বন্ধ হয়ে যায়। এখন অরুণাচল প্রদেশেরও নিজস্ব বিশ্ববিদ্যালয় রয়েছে।   তথ্যসূত্র    বহিঃসংযোগ   বিষয়শ্রেণী:ভারতের কেন্দ্রীয় বিশ্ববিদ্যালয় বিষয়শ্রেণী:১৯৭৩-এ প্রতিষ্ঠিত শিক্ষাপ্রতিষ্ঠান
টোঙ্গা ফুটবল অ্যাসোসিয়েশন (; এছাড়াও সংক্ষেপে টিএফএ নামে পরিচিত) হচ্ছে টোঙ্গার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬৫ সালে প্রতিষ্ঠিত হয়েছে। এটি প্রতিষ্ঠার ২৯ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২৯ বছর পর ১৯৯৪ সালে সংস্থাটি তাদের আঞ্চলিক সংস্থা ওএফসির সদস্যপদ লাভ করে। এই সংস্থার সদর দপ্তর টোঙ্গার রাজধানী নুকু'আলোফায় অবস্থিত।  এই সংস্থাটি টোঙ্গার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে টোঙ্গা মেজর লীগ এবং টোঙ্গা কাপের মতো প্রতিযোগিতার সকল কার্যক্রম পরিচালনা করে। বর্তমানে টোঙ্গা ফুটবল অ্যাসোসিয়েশনের সভাপতির দায়িত্ব পালন করছেন লর্ড ভিহালা এবং সাধারণ সম্পাদকের দায়িত্ব পালন করছেন লুইস আহো।  কর্মকর্তা   অবস্থান  নাম সভাপতি  লর্ড ভিহালা জ্যেষ্ঠ সহ-সভাপতি  পাওলো মাও সহ-সভাপতি  মইমই ভায়েয়া সাধারণ সম্পাদক  লুইস আহো কোষাধ্যক্ষ  ফেটু ভেয়া গণমাধ্যম এবং যোগাযোগ পরিচালক   প্রযুক্তিগত পরিচালক  কিলিফি ইউলে ফুটসাল সমন্বয়কারী  মিলান জানকোভিচ জাতীয় দলের কোচ (পুরুষ)  টিমোটে মোলেনি জাতীয় দলের কোচ (নারী)  কালিসিতিয়ানে কোয়ানেতি রেফারি সমন্বয়কারী  তেভিতা ভেয়া  তথ্যসূত্র  বহিঃসংযোগ     ফিফা-এ টোঙ্গা ফুটবল অ্যাসোসিয়েশন   ওএফসি-এ টোঙ্গা ফুটবল অ্যাসোসিয়েশন   বিষয়শ্রেণী:টোঙ্গা ফুটবল অ্যাসোসিয়েশন বিষয়শ্রেণী:১৯৬৫-এ টোঙ্গায় প্রতিষ্ঠিত বিষয়শ্রেণী:১৯৬৫-এ প্রতিষ্ঠিত ক্রীড়া সংস্থা বিষয়শ্রেণী:টোঙ্গার ক্রীড়া নিয়ন্ত্রণ সংস্থা বিষয়শ্রেণী:টোঙ্গার ফুটবল পরিচালনা পরিষদ বিষয়শ্রেণী:ওএফসির সদস্য বিষয়শ্রেণী:টোঙ্গায় ফুটবল
জিম্বাবুয়ে জাতীয় অনূর্ধ্ব-১৯ ক্রিকেট দল হল অনূর্ধ্ব-১৯ আন্তর্জাতিক পর্যায়ের ক্রিকেটে জিম্বাবুয়ের প্রতিনিধিত্বকারী দল। দলটি ক্রিকেট জিম্বাবুয়ে ক্রিকেট কর্তৃক পরিচালিত হয়, যা আন্তর্জাতিক ক্রিকেট কাউন্সিল আইসিসির পূর্ণ সদস্য।  অনূর্ধ্ব-১৯ ক্রিকেট বিশ্বকাপ রেকর্ড জিম্বাবুয়ে অনূর্ধ্ব-১৯ ক্রিকেট দলের রেকর্ডবছর ফলাফল   1988 আইসিসি অ্যাসোসিয়েটস একাদশের অংশ  1998 দ্বিতীয় রাউন্ড ৮ম ১৬ ৬ ২ ৪ ০ ০  2000 প্রথম রাউন্ড ১১তম ১৬ ৭ ৩ ৪ ০ ০  2002 প্রথম রাউন্ড ৯ম ১৬ ৮ ৬ ২ ০ ০  2004 দ্বিতীয় রাউন্ড ৬ষ্ঠ ১৬ ৬ ৩ ৩ ০ ০  2006 দ্বিতীয় রাউন্ড ৭ম ১৬ ৫ ৩ ২ ০ ০  2008 প্রথম রাউন্ড ১৪ম ১৬ ৬ ১ ৫ ০ ০  2010 প্রথম রাউন্ড ১৩তম ১৬ ৬ ২ ৪ ০ ০  2012 প্রথম রাউন্ড ১৫তম ১৬ ৬ ২ ৪ ০ ০  2014 প্রথম রাউন্ড ১১ম ১৬ ৬ ৩ ৩ ০ ০  2016 প্রথম রাউন্ড ১০তম ১৬ ৬ ৩ ৩ ০ ০  2018 প্রথম রাউন্ড ১১তম ১৬ ৬ ৩ ৩ ০ ০  2020 প্রথম রাউন্ড ১১তম ১৬ ৬ ৩ ৩ ০ ০  2022 প্রথম রাউন্ড ১২তম ১৬ ৬ ২ ৪ ০ ০Total80324800   বর্তমান দল  ২০১৬ আইসিসি অনূর্ধ্ব-১৯ ক্রিকেট বিশ্বকাপের জন্য নির্বাচিত দল।  খেলোয়াড়জন্ম তারিখব্যাটবোলিং শৈলী ব্রেন্ডন মাভুটা (অ)    ডান-হাতি  ডান-হাতি লেগ ব্রেক Trevor Chibvongodze    –  — জার্মি ইভস    ডান-হাতি  ধীরগতির বাম-হাতি অর্থোডক্স Adam Keefe    ডান-হাতি  ডান-হাতি মিডিয়াম ওয়েসলি মাদেভেরে    ডান-হাতি  ডান-হাতি অফ ব্রেক রুগারে মাগারিরা    ডান-হাতি  ধীরগতির বাম-হাতি চিনামান William Mashinge    ডান-হাতি  ডান-হাতি ফাস্ট-মিডিয়াম কুন্দাই মাতিজিমু    ডান-হাতি  ডান-হাতি ফাস্ট সিডনি মুরোম্বো    ডান-হাতি  ডান-হাতি মিডিয়াম Ryan Murray (উই)    ডান-হাতি  ডান-হাতি অফ ব্রেক রিচার্ড নগারাভা    বাম-হাতি  বাম-হাতি ফাস্ট অক্ষয় পাতিল    –  — Milton Shumba    –  — ব্রেন্ডান স্লাইBrendan Sly (উই)    ডান-হাতি  — Shaun Snyder    ডান-হাতি  —   প্রতিযোগিতার পরিসংখ্যান  অনূর্ধ্ব-১৯ বিশ্বকাপ  বছর স্বাগতিক  ফলাফল ১৯৮৮   ১৯৯৮   ৮ম২০০০  ১১তম২০০২  ২০০৪  ২০০৬  ২০০৮  ২০১০  ২০১২  ২০১৪  ১১তম স্থান২০১৬  ১০ম স্থান   আরও দেখুন    তথ্যসূত্র   বিষয়শ্রেণী:অনূর্ধ্ব-১৯ ক্রিকেট দল বিষয়শ্রেণী:জিম্বাবুয়ের ক্রিকেট বিষয়শ্রেণী:জিম্বাবুয়ের জাতীয় ক্রীড়া দল বিষয়শ্রেণী:জিম্বাবুয়ের জাতীয় অনূর্ধ্ব-১৯ দল বিষয়শ্রেণী:আন্তর্জাতিক ক্রিকেটে জিম্বাবুয়ে
থাম্ব|ডিমের শাঁস ডিমখোসা হলো একটি রঙ বিশেষ যা মূলত মুরগির ডিমের গড়পড়তা রঙের উপস্থাপনা। ইংরেজিতে এটি এগশেল (eggshell) রঙ নামে পরিচিত।  অভ্যন্তরীণ (ইন্টেরিয়র) নকশায় ফ্যাকাশে, নিরপেক্ষ, ধূসর-সাদা (অফ-হোয়াইট) ঘরানার কোনো রঙ ব্যবহারের প্রয়োজন হলে ডিমখোসা রঙটির ব্যবহার লক্ষ্য করা যায়।  রঞ্জক হিসেবে ব্যবহার এগশেল পেইন্ট শব্দটি দিয়ে পুরো দেয়ালে একই রঙ দিয়ে রঞ্জিত করাকেও বুঝানো হয়, তাই এগশেল কেবল ধূসরাভ সাদা নয় অন্য যেকোনো রঙও হতে পারে।  তথ্যসূত্র  বিষয়শ্রেণী:রং (বর্ণ) বিষয়শ্রেণী:সাদার বর্ণচ্ছটা
thumb|আলহাম্ব্রা-প্যাটিও দে লস আরায়ানেস  কোর্ট অব মার্টল আলহামরা প্রাসাদ এবং দুর্গ কমপ্রেক্সের একটি অংশ। এটি মেক্সয়ার বা দরবার হলের পূর্বে এবং কোর্ট অব লায়ন বা সিংহ চত্বরের পশ্চিমে অবস্থিত। মার্টল (বা মার্থেল) ঝোপের আধিক্যের কারণে এই নামে পরিচিত হলেও এর আসল নাম দেওয়ান যা যে কোন মুসলিম প্রাসাদের একটি প্রয়োজনীয় অংশ। মার্থেল ঝোপ মাঝখানের পুকরেকে ঘিরে রেখেছে। দেয়ালে সাদা মার্বেলের সাথে হালকা সবুজ একটি চমৎকার বৈপরিত্য তৈরী করে নিয়েছে। এটাকে প্যাশিও অব পন্ড বা পানির উঠোনও বলা হয়। মধ্যস্থ পুকুর ৩৪ মিটার লম্বা এবং ৭.১০ মিটার প্রশস্ত। পুকুরের কারণে উঠোনটি দুভাগে বিভক্ত হয়েছে। দুটি ফোয়ারা থেকে দুই অংশে পানি সরবরাহ হয়। চতুর্দিকে বিভিন্ন কক্ষ এবং চলাচলের বারান্দা। বারান্দায় ছাদের পিলারের মাথায় ক্যাপিটাল আছে যার উপরে অধিবৃত্তাকার খিলানের অবস্থান। খিলানগুলো রম্বস আকৃতির কাঠের কারুকাজে সজ্জিত। কেন্দ্রীয় খিলান অন্য ছয়টি থেকে বড় এবং লতা পাতা সমৃদ্ধ স্ক্যালোপ দ্বারা সমৃদ্ধ।  মার্টল কোটের উত্তর অংশে গুরুত্বপূর্ণ কক্ষের অবস্থান যেটি সুলতানের বাসস্থান কোমারেস প্যালেসের অংশ। এখানে আরো কিছু কাঠামো ছিল এবং ছিল একটি মসজিদ। সবই বিস্মৃতির তালিকায় চলে যায়। এখন কেবল ঢোকার পূবের্র প্রশস্ত বারান্দা দৃশ্যমান।  কোমারেস প্রাসাদ  left|200px|কোমারেস প্যালেসের কোমারেস প্রাসাদ আল হামরা কমপ্লেক্সের সবচেয়ে বড় প্রাসাদ। সুলতানের বাসস্থান হিসেবে এর ব্যবহার করা হতো। কোমারেস নামের উৎস কি তা নিয়ে বেশ গবেষণা আছে। যেমন দিয়েগো ডি গডিক্সের ডিকশনারীতে বলা হয়েছে শব্দটি এসেছে cun এবং  ari থেকে যার অর্থ হচ্ছে দাড়ানো এবং তাকিয়ে দেখা।Guadix 2005: p. 551 (Diego de Guadix)  wrote a dictionary about Arabic words  in which it is said that Comares originally comes from cun and ari. তার অর্থ নামের মাঝেই এর অনিন্দ সৌন্দর্যের প্রকাশ লুকিয়ে আছে।  অন্যদিকে ১৬শ শতাব্দীর ঐতিহাসিক লুই ডি মার্মল কারভাজাল (Luis de Mármol Carvajal) দাবী করেন কোমারেস শব্দের উৎপত্তি Comaraxía থেকে যা আসলে মুসলমান সমাজে খুবই সমাদৃত হস্ত শিল্প বিশেষ করে কাচের ব্যবহারে ভবনের অলংকরনের জন্য দক্ষ শিল্পী নির্দেশ করে।Pijoán 1954: p. 516  তৃতীয় আরেকটি মত হচ্ছে শব্দটি আরবি কামারিয়্যা থেকে আগত যার অর্থ বর্নালী কাচ। হল অব এম্বাসাডরের বারান্দা থেকে প্রাসাদের রঙিন কাচের স্ফরন দেখা যেত।Irwin 2003: p. 36 Cfr: Sánchez Mármol, in his book Andalucía Monumental (Granada 1985) কামারিয়্যাহ নামে উত্তর আফ্রিকার একটি এলাকার নামও জানা যায় যেখানে এই কাজের শিল্পীদের পাওয়া যেতো। সে সূত্রেও এর নামকরন হতে পারে।James Dickie, expert on the Alhambra  কোমারেস প্রাসাদের অভ্যন্তরীণ সজ্জা খুবই জাঁকালো। মেঝে দেয়াল এবং ছাদে নানাবিধ সূক্ষ্ম কারুকাজ।  গ্যালারী 250px 255px 225px   আরও দেখুন   The Alhambra   তথ্যসূত্র   বিষয়শ্রেণী:স্পেনের বিশ্ব ঐতিহ্যবাহী স্থান বিষয়শ্রেণী:ইসলামি উদ্যান বিষয়শ্রেণী:স্পেনের বাগান
আঁদ্রে কার্তেস (হাঙ্গেরীয় ভাষায়: André Kertész) (২রা জুলাই, ১৮৯৪ - ২৮শে সেপ্টেম্বর, ১৯৮৫) হাঙ্গেরিতে জন্মগ্রহণকারী আলোকচিত্রগ্রাহক। তিনি আলোকচিত্র কম্পোজিশনে বিশেষ অবদান এবং ফটো রচনার প্রতিষ্ঠা ও উন্নয়নের জন্য বিখ্যাত হয়েছেন। দীর্ঘ কর্মজীবনের প্রথম দিকে কয়েকটি কারণে তিনি বিশেষ পরিচিতি লাভ করতে পারেন নি। কারণগুলোর মধ্য ছিল, সে সময়ের প্রচলিত প্রথা বাদ দিয়ে ভিন্নরকম ক্যামেরা অ্যাঙ্গেলের ব্যবহার এবং ছবি তোলার নিজস্ব ধরন ত্যাগ করার প্রতি অনীহা। অবশ্য কর্ম জীবনের শেষ দিকেও মনে করতেন, তার যোগ্যতার যথেষ্ট আন্তর্জাতিক স্বীকৃতি তিনি পাননি। অবশ্য বর্তমানে তাকে ফটো সাংবাদিকতার ইতিহাসে অন্যতম সেরা ব্যক্তি হিসেবে স্বীকৃতি দেয়া হয়।  সামগ্রিক আলোকচিত্র শিল্পের ইতিহাসেও তিনি অন্যতম স্থান দখল করে আছেন।  পরিবারের সবাই চাইতেন কার্তেস শেয়ার বেচা-কেনার কাজ করুক। কিন্তু তিনি সেই তখন থেকেই আলোকচিত্রের দিকে ঝুঁকে পড়েন। নিজেই অনেক কিছু শিখেছেন। তার প্রাথমিক আলোকচিত্রগুলো বিভিন্ন সাময়িকীতে প্রকাশিত হয়েছিল। জীবনের অনেকটা সময়ই তার ছবি এভাবে প্রকাশিত হয়েছে। অবশ্য শেষ দিকে তিনি এর জন্য অর্থগ্রহণ ছেড়ে দিয়েছিলেন। পরিবারের ইচ্ছার বিরুদ্ধেই তিনি প্রথম বিশ্বযুদ্ধে যোগ দেন এবং ১৯২৫ খ্রিষ্টাব্দে প্যারিসে চলে যান। সেখানে অভিবাসীদের শিল্প চাহিদা মেটানো এবং উপাত্ত আন্দোলনে যুক্ত হয়ে পড়েন। এ কাজে সফলতাও অর্জন করেন। দ্বিতীয় বিশ্বযুদ্ধের চাপে তাকে ফ্রান্স ত্যাগ করে যুক্তরাষ্ট্রে চলে যেতে হয়। সেখানে জীবন চালাতে তাকে বেশ কষ্ট করতে হয়েছিল। আয়ের অন্যতম উৎস ছিল ছবি বিক্রয় । তার ছবির উপযুক্ত স্বীকৃতি না-দেয়ায় বেশ কয়েকজন সম্পাদকের সাথে তার মনোমালিন্যও হয়েছিল। ১৯৪০ ও ১৯৫০-এর দশকে সাময়িকীতে ছবি দেয়া ছেড়ে আন্তর্জাতিক অঙ্গনে প্রবেশ করেন। তার ছবিগুলো দেশে-বিদেশে বেশ প্রশংসা অর্জন করে। অনেক আন্তর্জাতিক পুরস্কার পান। তারপরও তিনি মনে করতেন, মেধার উপযুক্ত স্বীকৃতি পাননি। এই ধারণা নিয়েই তিনি মৃত্যুবরণ করেছেন। তার ছবিগুলো কোন সময়ে কোথায় সবচেয়ে জনপ্রিয় ছিল তার উপর ভিত্তি করে তার কর্মজীবনকে চার ভাগে ভাগ করা হয়। এগুলো হচ্ছে: হাঙ্গেরীয় যুগ, ফরাসি যুগ, মার্কিন যুগ এবং আন্তর্জাতিক যুগ (জীবনের শেষ দিকে)।   তথ্যসূত্র    বহিঃসংযোগ   André Kertész: Life and Its Juxtapositions - জীবনী এবং কাজের উদাহরণ  André Kertész: Seven Decades - গেটি সেন্টার  André Kertész  - ন্যাশনাল আর্ট গ্যালারি, ওয়াশিংটন  গেটি মিউজিয়াম থেকে তার জীবনী  বিষয়শ্রেণী:আলোকচিত্রশিল্পী বিষয়শ্রেণী:হাঙ্গেরীয় ইহুদি বিষয়শ্রেণী:হাঙ্গেরীয়-মার্কিন বিষয়শ্রেণী:ফটো সাংবাদিক বিষয়শ্রেণী:প্যারিসের লেখক বিষয়শ্রেণী:ইহুদি শিল্পী বিষয়শ্রেণী:১৮৯৪-এ জন্ম বিষয়শ্রেণী:১৯৮৫-এ মৃত্যু বিষয়শ্রেণী:মার্কিন আলোকচিত্র সাংবাদিক
স্ট্রেঞ্জ কেস অভ ডক্টর জেকিল অ্যান্ড মিস্টার হাইডStevenson published the book as Strange Case of Dr. Jekyll and Mr. Hyde (without "The"), for reasons unknown, but it has been supposed to increase the "strangeness" of the case (Richard Dury (2005)). Later publishers added "The" to make it grammatically correct, but it was not the author's original intent. The story is often known today simply as Dr. Jekyll and Mr. Hyde or even Jekyll and Hyde. (Strange Case of Dr. Jekyll and Mr. Hyde) হল স্কটিশ লেখক রবার্ট লুইস স্টিভেনসন রচিত রহস্য উপন্যাসিকা। এটি ১৮৮৬ সালে প্রথম প্রকাশিত হয়। লন্ডনের আইনজীবী গ্যাব্রিয়েল জন আটারসন তার পুরনো বন্ধু ডক্টর হেনরি জেকিল ও তার অশুভ সত্তা এডওয়ার্ড হাইডের মধ্যকার অদ্ভুত ঘটনাবলির তদন্ত এই উপন্যাসিকার উপজীব্য বিষয়। উপন্যাসিকাটির প্রভাব এতটাই যে এটি ইংরেজি ভাষার অংশ হয়ে ওঠে, এবং "জেকিল অ্যান্ড হাইড" শব্দগুচ্ছ দিয়ে এমন কোন ব্যক্তিকে বোঝানো হয় যার দ্বৈত সত্তা রয়েছে, সাধারণত খুব ভালো কিন্তু মাঝে মাঝে অপ্রত্যাশিত রকমের মন্দ।   কাহিনি সংক্ষেপ  ডাক্তার জেকিল নিজের ব্যবহারের জন্য একটি ঔষধ আবিষ্কার করতে সক্ষম হন যেটি ব্যবহার করলে তিনি বিপরীত চরিত্রের একজন মানুষে পরিণত হয়ে যাবেন অর্থাৎ তার মনের যেসব খারাপ দোষ রয়েছে সেগুলো মুখ্য হয়ে উঠবে এবং তিনি সেভাবেই ইচ্ছা অনুযায়ী কিয়াজ করবেন। আবার আর একটি ঔষধ প্রয়োগ করে তিনি স্বাভাবিক অবস্থায় ফেরত আসতে পারবেন। এভাবেই ডাক্তার তার মধ্যকার ভালো এবং মন্দ এই দুটো স্বভাবকে নিয়ে একই দেহের ভিতর দুটি মানুষকে লালন পালন করতে শুরু করলেন। তিনি খারাপ মানুষটির নাম দিলেন মিস্টার হাইড। এই রকম ভাবে তিনি দিনের বেলায় ডক্টর জেকিল এবং রাতে মিস্টার হাইড হয়ে জীবন যাপন করতে থাকেন। এক সময় এমন পরিস্থিতি হলো যে তিনি না চাইলেও মিস্টার হাইডে রূপান্তরিত হতে লাগলেন। দেখা গেলো যে তার দ্বিতীয় ঔষধ যা প্রয়োগ করে তিনি মিস্টার হাইড থেকে ডক্টর জেকিল হতেন তা আর কাজ করছে না। ফলে তার মনুষ্যত্বের বদলে পশুত্ব স্থায়ী হতে লাগল। এরই মধ্যে মিস্টার হাইড খুন করে বসলেন এক লোককে। তার মধ্যেকার আত্মগ্লানি থেকে রক্ষা পেতে আত্মহত্যা করলেন ডক্টর জেকিল।  তথ্যসূত্র  বহিঃসংযোগ   ইন্টারনেট আর্কাইভ থেকে Strange Case of Dr Jekyll and Mr Hyde। Many antiquarian illustrated editions.   ver.1    ইন্টারনেট আর্কাইভে 1950 Theatre Guild on the Air radio adaptation  বিষয়শ্রেণী:১৮৮৬-এর ব্রিটিশ উপন্যাস বিষয়শ্রেণী:১৮৮৬-এর বিজ্ঞান কল্পকাহিনিমূলক উপন্যাস বিষয়শ্রেণী:ব্রিটিশ উপন্যাসিকা বিষয়শ্রেণী:ব্রিটিশ গথিক উপন্যাস বিষয়শ্রেণী:ভিক্টোরীয় উপন্যাস বিষয়শ্রেণী:রহস্য উপন্যাস বিষয়শ্রেণী:কমিকসে উপযোগকৃত উপন্যাস বিষয়শ্রেণী:চলচ্চিত্রে অভিযোজিত ব্রিটিশ উপন্যাস বিষয়শ্রেণী:নাটকে অভিযোজিত ব্রিটিশ উপন্যাস বিষয়শ্রেণী:বেতার অনুষ্ঠানে উপযোগকৃত ব্রিটিশ উপন্যাস বিষয়শ্রেণী:মঞ্চনাটকে উপযোগকৃত ব্রিটিশ উপন্যাস বিষয়শ্রেণী:লন্ডনের পটভূমিতে উপন্যাস বিষয়শ্রেণী:বেতার কার্যক্রমে অভিযোজিত উপন্যাস বিষয়শ্রেণী:কমিক্সে অভিযোজিত উপন্যাস বিষয়শ্রেণী:ভিডিও গেমে গৃহীত উপন্যাস
ফাইন্ডার হল ম্যাকিনটশ অপারেটিং সিস্টেমের ডিফল্ট ফাইল ম্যানেজার এবং গ্রাফিকাল ইউজার ইন্টারফেস (GUI) শেল। এটি ব্যবহারকারীদের ফাইল, ফোল্ডার, ডিস্ক, এবং নেটওয়ার্ক ড্রাইভ সহজে পরিচালনা করতে সাহায্য করে। ফাইন্ডার অ্যাপ থেকে অন্যান্য অ্যাপ চালু করা যায় এবং ম্যাক সিস্টেমের সামগ্রিক ফাইল ব্যবস্থাপনা এর মাধ্যমে সম্পন্ন হয়।  ফাইন্ডার প্রথম চালু হয়েছিল Macintosh 128K-এর সাথে, যা ছিল অ্যাপলের প্রথম ম্যাকিনটশ কম্পিউটার। এটি Apple IIGS-এর GS/OS সিস্টেমের অংশ হিসেবেও ব্যবহৃত হয়েছে। ২০০১ সালে Mac OS X প্রকাশের সময় ফাইন্ডার সম্পূর্ণ নতুনভাবে তৈরি করা হয়।  পুরানো ক্লাসিক ম্যাক OS-এর ঐতিহ্য অনুসারে, ফাইন্ডার আইকনটি একটি হাস্যোজ্জ্বল কম্পিউটার স্ক্রিনের প্রতিচ্ছবি, যা Happy Mac নামে পরিচিত। এটি ম্যাক ব্যবহারকারীদের পরিচিত এবং প্রিয় প্রতীকগুলোর একটি।  বৈশিষ্ট্য ফাইন্ডার ফাইল সিস্টেম-এর একটি ভিউ উপস্থাপন করে, যা ডেস্কটপ মেটাফোর ব্যবহার করে; অর্থাৎ, ফাইল এবং ফোল্ডার-গুলো উপযুক্ত আইকনের মাধ্যমে প্রদর্শিত হয়। এটি অ্যাপলের সাফারি ব্রাউজার-এর মতো ইন্টারফেস ব্যবহার করে, যেখানে ব্যবহারকারী একটি ফোল্ডারে ক্লিক করে সেটিতে যেতে পারেন এবং "পিছনে" ও "সামনে" বোতাম ব্যবহার করে স্থানান্তর করতে পারেন। সাফারির মতো, ফাইন্ডারেও ট্যাব ফিচার রয়েছে, যা ব্যবহারকারীকে একাধিক ফোল্ডার একসঙ্গে দেখার সুযোগ দেয়; এছাড়াও ট্যাবগুলো আলাদা উইন্ডো হিসেবে সরানো যেতে পারে। ফাইন্ডার উইন্ডোর বাম পাশে একটি "পছন্দের" সাইডবার রয়েছে, যেখানে গুরুত্বপূর্ণ ফোল্ডারগুলো তালিকাভুক্ত থাকে।  ক্লাসিক ম্যাক OS-এর ফাইন্ডার একটি সম্পূর্ণ আলাদা **স্প্যাটিয়াল মেটাফোর** ব্যবহার করত, যা আধুনিক macOS-এর ব্রাউজার-ভিত্তিক নকশার চেয়ে ভিন্ন।  আধুনিক ফাইন্ডার macOS-এর **গ্রাফিক্স API** ব্যবহার করে, যা বিভিন্ন ফাইলের প্রিভিউ দেখাতে পারে, যেমন ছবি, অ্যাপ্লিকেশন, এবং PDF ফাইল। **Quick Look** ফিচার ব্যবহারকারীদের স্পেসবার টিপে দ্রুত ডকুমেন্ট এবং ছবিগুলো খোলার দরকার ছাড়াই বিস্তারিতভাবে দেখার সুযোগ দেয়। ব্যবহারকারীরা ফাইলগুলো বিভিন্ন ভিউতে দেখতে পারেন, যেমন: - **বড় আইকন ভিউ**, যেখানে ফাইলের প্রিভিউ দেখা যায় - **তালিকা ভিউ**, যেখানে তৈরি বা পরিবর্তনের তারিখসহ বিস্তারিত তথ্য প্রদর্শিত হয় - **গ্যালারি ভিউ** (যা macOS Mojave-তে আগের Cover Flow-এর পরিবর্তে আসে) - **কলাম ভিউ**, যা macOS-এর পূর্বসূরি NeXTSTEP-এর দ্বারা প্রভাবিত   Finder প্রতিস্থাপন  তৃতীয় পক্ষের ডেভেলপাররা macOS-এর জন্য বিভিন্ন ফাইন্ডার প্রতিস্থাপন তৈরি করেছেন, যা স্বাধীন অ্যাপ হিসেবে কাজ করে। এ ধরনের কিছু সফটওয়্যার হল: - ForkLift - Path Finder - Xfile - XtraFinder   সময়রেখা  Mac OS X চালুর পর, ফাইন্ডারের সবচেয়ে বড় পরিবর্তন আসে ২০০৯ সালে Mac OS X 10.6 সংস্করণে, যেখানে এটি **Cocoa API**-তে পুনর্লিখিত হয়, যদিও ব্যবহারকারীর দৃষ্টিকোণ থেকে এটি তেমন পরিবর্তিত মনে হয়নি।   আরও দেখুন   ফাইলস (গুগল)  ফাইলস (অ্যাপল)   তথ্যসূত্র    বহিঃসংযোগ   সিস্টেম ৭-এর পূর্ববর্তী অ্যাপল ম্যাকিনটশ  Ars Technica: ফাইন্ডার সম্পর্কে...  Ars Technica: OS X 10.3-এর পর্যালোচনা  বিষয়শ্রেণী:১৯৮৪ সালের সফটওয়্যার বিষয়শ্রেণী:MacOS-এর জন্য ফাইল ম্যানেজার বিষয়শ্রেণী:ম্যাকিনটশ অপারেটিং সিস্টেম বিষয়শ্রেণী:ম্যাকিনটশ অপারেটিং সিস্টেমের ইউজার ইন্টারফেস